Merknad: Dette er et meget praktisk rettsområde hvor norske offentlige myndigheter mv må forholde seg til både norske regler og EØS-regler. I tilfelle hvor en kommune gjør innkjøp ut over en viss størrelse vil kommunen måtte kunngjøre dette på bestemte måter for at alle interesserte leverandører og produsenter skal få anledning til å delta i en åpen og fri anbudskonkurranse. Deretter må myndighetene behandle anbyderne på saklig måte og velge den blant anbyderne som best svarer til de kriterier som er oppstilt. Følges ikke reglene kan dette gi grunnlag for etterfølgende tvist mellom anbydere som er krenket og vedkommende myndighet. Det er et stor regelverk og en rettspraksis på dette område. En måte å bygge opp en oppgave på ville være å redegjøre for grunnlag og generelle regler/prinsipper og saksbehandling, og deretter å drøfte enkelte konkrete saker eller spørsmål basert på praksis.
